
	[bookmark: cysill]Targed/Target 1
	Mae angen gwirio confenisynau cyfeirnodi Harvard a'u dilyn yn agos.

	Targed/Target 2
	Ceisia sicrhau dy fod yn cefnogi pob pwynt yn dy ddadl gyda thystiolaeth o dy ddarllen ehangach. 

	Targed/Target 3
	Mae gwallau ieithyddol yn ymddangos yn y gwaith o bryd i'w gilydd a byddai prawfddarllen yn ofalus cyn cyflwyno yn gymorth i sicrhau cywirdeb.



Dylunio a chynnal astudiaeth ymchwil ar raddfa fach, a gwerthuso’n feirniadol effaith yr offer ymchwil a ddewiswyd, a’r data, ar y dysgwyr ac ar eich ymarfer proffesiynol.

Cyflwyniad

Bwriad yr aseiniad yw dylunio a chynnal astudiaeth ymchwil i archwilio i ganfyddiadau staff a dysgwyr o asesu ar gyfer dysgu (AagD). Nod yr ymchwil yw ehangu dealltwriaeth o strategaethau asesu cyfoedion a hunanasesu er mwyn gwella arfer proffesiynol ac i ddatblygu gwybodaeth a dealltwriaeth o gryfderau a chyfyngiadau amrywiaeth o offer ymchwil. Dewisir y thema yma er mwyn darganfod os yw’r strategaethau AagD o fudd i’r disgyblion ac os ydynt yn deall y pwrpas ohonynt. Y prif fater bydd yn cael ei drafod yn yr aseiniad yma bydd effaith strategaethau AagD yn yr ystafell ddosbarth gan ganolbwyntio yn bennaf ar asesu cyfoedion a hunanasesu er mwyn sicrhau cynnydd yn addysg y disgyblion. Mae’n mynd yn fwy ac yn fwy amlwg fod dulliau asesu cyfoedion a hunanasesu yn mynd yn anoddach i’r athro i’w reoli gan fod llawer o’r dulliau asesu yn ddulliau annibynnol i’r dysgwyr. Ar y llaw arall mae dulliau AagD annibynnol yn rhoi cyfle i’r dysgwyr i ymgyfarwyddo gyda dibenion y cwricwlwm newydd sy’n cael ei nodi yn y ddogfen ‘Dyfodol Llwyddiannus’ (2015) Yn  gyntaf bwriedir tynnu sylw at yr hyn a ddywedwyd eisoes am ymchwil gan nodi ei bod hi’n hanfodol fod athrawon yn ymchwilio er mwyn codi safonau yn yr ystafell ddosbarth drwy ymchwilio i wahanol ddulliau sydd orau ar gyfer y disgyblion yn eu dosbarth nhw. Cefnogai Donaldson (2015) drwy nodi, “... mae’n gofyn am athrawon o ansawdd uchel â dealltwriaeth gadarn o’r ‘pam’ a ‘sut’ o addysgu yn ogystal â’r ‘beth’.” (Donaldson, 2015)
Yn ail, cyfeirir at yr amrywiaeth o offer bydd yn cael eu defnyddio yn ystod yr ymchwil megis holiadur, cyfweliad ac arsylwad yn ogystal â’r camau a gymerwyd er mwyn sicrhau fod y broses yn un foesegol. Yn drydydd, trafodir y data a gasglwyd gan gysylltu gyda bwriad yr ymchwil ac unrhyw adolygiad o lenyddiaeth. Yn olaf, bydd crynodeb  o’r astudiaeth drwy drafod awgrymiadau ar gyfer y dyfodol a unrhyw goblygiadau mae’r dulliau AagD yn cael ar y dysgu.

Adolygiad Llenyddiaeth

Yn y rhan yma o’r aseiniad bwriedir trafod canfyddiadau ymchwil drwy ddangos dealltwriaeth o’r cwestiwn o dan sylw gan gyfeirio yn gyntaf at ddiffinio AagD yn fras, yna bydd pwyslais ar yr egwyddor asesu cyfoedion a hunanasesu gan nodi cryfderau a chyfyngiadau'r egwyddorion â’r strategaethau sy’n dod law yn llaw. I ddechrau, diffiniwyd AagD gan Lywodraeth Cymru fel, “y broses o ddarganfod y man y mae dysgwyr wedi’i gyrraedd o fewn continwwm dysgu, y man y mae angen iddynt anelu ato, a’r dull gorau o gyrraedd y man hwnnw.” (Llywodraeth Cymru, 2010, t.2) Cefnogir hyn gan Black a Wiliam (2004) pan ddywed fod y broses o AagD yn gallu helpu darparu’r wybodaeth i athrawon a disgyblion y gallent ddefnyddio fel adborth er mwyn llywio’r broses o asesu cyfoedion a hunanasesu. Mae corff helaeth o lenyddiaeth wedi ymchwilio i’r datblygiad o asesu a sut mae’r term wedi esblygu o ddisgrifio’r broses o asesu fel gwerthusiad o effeithlonrwydd ar ddiwedd dilyniant o weithgareddau i’w ddiffinio i fod yn broses sydd yn digwydd yn ystod y broses o ddysgu ac yn un gynyddol sydd yn arwain y dysgwyr at nod benodol. 

Nesaf, bydd ffocws ar ran gyntaf o’r egwyddor AagD asesu cyfoedion a hunanasesu sef asesu cyfoedion. Mae asesu cyfoedion yn cael ei ddiffinio fel asesiad sy’n cynnwys disgyblion yn cymryd cyfrifoldeb dros asesu gwaith a chynnydd eu cyfoedion drwy ddilyn gofynion y manyldeb asesu. Yn ôl ymchwil a Black a Wiliam (1998), mae asesu cymheiriaid wedi dod yn flaenoriaeth asesu gan fod ganddo’r “potensial i wella dysgu a chynnydd disgyblion os caiff ei ymgorffori’n gyson ac yn effeithlon.” (Cross, Dim Dyddiad)
Yn ogystal â hyn, cred Black a Wiliam (2004) fod asesu cyfoedion yn fuddiol oherwydd bod y disgyblion yn fwy tebygol o wrando ar a deall beirniadaeth ei gilydd yn hytrach na beirniadaeth gan athro. Cefnogir hyn gan Lywodraeth Cymru (2010) pan ddywed fod, “gwerth unigryw i asesu cyfoedion oherwydd efallai y bydd dysgwyr yn derbyn beirniadaeth ar eu gwaith oddi wrth ei gilydd ond ni fydden nhw’n cymryd beirniadaeth athrawon o ddifri.” (Llywodraeth Cymru, 2010, t. 27) I’r gwrthwyneb, awgryma DeLuca(2018) yn y ddogfen, ‘Student Persepctive on Assessment for Learning’, fod disgyblion ddim yn gwerthfawrogi adborth eu cyfoedion gymaint ag adborth eu hathrawon gan fod, “cwestiynau yn codi ynglŷn â dibynadwyedd a dilysrwydd adborth cymheiriaid ac roeddent yn ansicr ynghylch a rhannu eu gwaith gyda’u cyfoedion.” (DeLuca, 2018, t.7) 
Fel y nodir yng nghyflwyniad yr aseiniad hwn, mae AagD ac yn benodol asesu cyfoedion yn cysylltu yn gryf gyda gofynion y cwricwlwm newydd, er enghraifft noda Donaldson, fod “cydweithio ac adborth rhwng cyfoedion yn gallu creu amgylchedd diogel i gyfleu syniadau a rhoi prawf arnynt.” (Donaldson, 2015, t.68)
Fodd bynnag yn yr erthygl ‘Sut i Ddatblygu Meddwl ac Asesu ar Gyfer Dysgu yn yr Ystafell Ddosbarth’ (2010) tynna Llywodraeth Cymru sylw at yr hyn fod asesu cyfoedion yn broses sydd yn cymryd amser i arwain y disgyblion er mwyn iddo weithio’n effeithiol a heb sgiliau sylfaenol nid yw’r strategaeth o asesu yn mynd i helpu disgyblion i wneud cynnydd yn eu gwaith. Yn ychwanegol, cyfateba Black a Wiliam (2004) gyda’r hyn y dywedir gan Lywodraeth Cymru drwy nodi er mwyn i asesu cyfoedion fod yn lwyddiannus, “many students will need guidance about how to behave in groups, including such skills as listening to one another and taking turns.” (Black & Wiliam, 2004, t.15)

Yn olaf ar gyfer rhan yma o’r aseiniad bydd y ffocws yn symud ymlaen at ail ran o’r egwyddor AagD asesu cyfoedion a hunanasesu sef hunanasesu. Caiff hunanasesu ei ddiffinio fel y broses o ddisgyblion yn cymryd cyfrifoldeb dros asesu dysgu eu hunain er mwyn sicrhau cynnydd. Pwysleisiai Lywodraeth Cymru (2010, t.27), er mwyn i hunan asesu fod yn llwyddiannus mae angen bod yr athrawon yn helpu’r disgyblion gyda’r dulliau hunanasesu er mwyn iddynt ddatblygu’r sgiliau sydd yn angenrheidiol, yn enwedig plant sydd a gallu îs. Mae hyn a ddywedwyd gan Llywodraeth Cymru, hefyd yn cael ei adlewyrchu gan Black a Wiliam (2004) nodwyd yn y ddogfen ‘Inside the Black Box’, “... self-assessment will happen only if teachers help their students, particularly the low achievers, to develop the skill.” Mae’n bwysig y bod disgyblion yn deall y camau mae angen cymryd er mwyn cyrraedd eu nod sydd yn un o’r prif resymau ddisgrifiai Black a Wiliam (2003, t. 49) y broses o hunanasesu fel proses hanfodol ar gyfer dysgu. Fodd bynnag, mewn arolygiad ar sefydlu gweithdrefnau AagD fe ganfod Estyn bod y dulliau o hunanasesu yn cael effaith bositif ar gynnydd y disgyblion, nodwyd fod y disgyblion, “yn mynd ati i ymgymryd â’u dysgu, ac maent yn hyderus i roi cynnig ar bethau newydd, heb ofni a gwneud camgymeriadau.” (Estyn, 2018) Mae nifer o awduron a chorff helaeth o lenyddiaeth wedi ymchwilio i wahanol strategaethau hunanasesu ac un sydd yn dod i’r amlwg yw’r defnydd o ‘oleuadau traffig’. Mae’r dull yma yn un syml ond un sydd yn profi i fod yn hynod o lwyddiannus i adeiladu sgiliau cyfarthrebu disgyblion yn y broses o hunanasesu.Yn groes i hyn, dadleua Dabell (2019),  fod y strategaeth goleuadau traffig yn un “dodgy” ac hefyd yn ychwanegu, “children are not sufficiently knowledgeable to be able to make informed self-assessments.” (Dabell, 2019)

Methodoleg

Cynhaliwyd yr ymchwil hon mewn ysgol ffrwd Gymraeg sydd wedi’i leoli mewn ardal drefol yn Sir Gaerfyrddin. Mae gan yr ysgol 467 o ddisgyblion sydd wedi eu rhannu yn 16 o ddosbarthiadau. Bwriedir trafod y fethodoleg ac egwyddorion moeseg yn yr adran hon drwy gychwyn canolbwyntio ar yr amrywiaeth o ddulliau ymchwil a ddefnyddiwyd megis holiadur a gynlluniwyd ar gyfer oedolion, cyfweliad a gynlluniwyd ar gyfer disgyblion ac arsylwad o wers. Mae i bob un o’r dulliau ei fanteision a’i anfanteision. 

Yn gyntaf, bydd ffocws ar y defnydd o ddull holiadur fel strategaeth o gasglu data. Bwriedir dosbarthu’r holiaduron i holl staff yr ysgol ar ffurf electroneg gan fod hyn arbed arian ac nid yw’r dull yma yn un sy’n rhoi gormod o bwysa arnynt i ateb yr holiadur. I’r gwrthwyneb o hyn, gall ddosbarthu holiadur ar ffurf electroneg olygu bod cyfranwyr yn fwy tebygol o anwybyddu’r holiadur.  Un o brif gryfderau defnyddio holiadur fel offer ymchwil yw bod ganddo’r potensial i gyrraedd cynulleidfa ar raddfa fawr os yw’n cael ei ddarparu yn effeithiol. Er hyn, os nad yw’r cwestiynau yn cael eu cynllunio yn dda, nid yw hi’n bosib cael atebion o safon uchel. Mae cynllunio holiadur safonol yn galluogi amrywiaeth o ddata ansoddol a meintiol i gefnogi’r ymchwil. Cefnogir hyn gan Kumar (2014), “the way you formulate a question (open-ended or closed) and the wording you use in its framing in an interview schedule or questionnaire are extremely important as they influence the type and quality of information you obtain from your respondents.” (Kumar, 2014) Fodd bynnag, un o gyfyngiadau holiadur yw cynllunio fel y nodir gan Bell (2010) pan ddywed bod holiadur yn, “fiendishly difficult to design ... discipline in the selection of questions, in question writing, in the design, piloting, distribution and return of questionnaires.” (Bell, 2010, t.140)

Yn ail, bydd y rhan yma o’r aseiniad yn canolbwyntio ar gyfweliad fel strategaeth o ymchwilio. Penderfynwyd cynnal cyfweliad lled-strwythuredig gyda grŵp 8 o ddisgyblion blwyddyn 5 o allu cymysg. Galluogai cyfweliadau i ymchwilwyr gasglu amryw helaeth o wybodaeth drwy ddefnyddio canran isel o gyfranogwyr. Drwy gynnal cyfweliad gyda grŵp o ddisgyblion, mae’n galluogi archwiliad i wahanol safbwyntiau, barn a chanfyddiadau am yr ymchwil o dan sylw. Un o gryfderau cynnal cyfweliadau gyda disgyblion yw ei fod yn strategaeth hyblyg lle bod y cwestiynau yn gallu cael eu haddasu fel mae’r cyfweliad yn mynd yn ei flaen. Er hyn, gall ddadlau fod safon yr ymatebion gan y cyfranogwyr yn holl ddibynnol ar yr cyfwelydd, mewn erthygl ar-lein cefnogir hyn gan Danby, Ewing a Thorpe pan ddywedir, “the quality of the interview data is dependent upon the interviewers’ management of the interaction between themselves and the child participants.” (Danby, Ewing & Thorpe, 2011, t.75)

Y strategaeth ymchwil olaf a ddefnyddir er mwyn casglu data oedd arsylwi sydd yn cael ei ddiffinio fel proses systematig o gofnodi patrymau mewn ymddygiad a gysylltir gyda phobl, gwrthrychau a digwyddiadau. Yn yr achos hwn, bydd yr arsylwad yn cael ei gynnal heb i’r ymchwilydd fod yn gyfranogwr er mwyn sicrhau fod y data a gasglwyd yn ddata teg. Galluogai arsylwadau i’r ymchwilydd i gasglu data penodol lle mae darlun clir i’w gael a does dim celwydd yn yr hyn sydd yn cael ei arsylwi. Cefnogir hyn gan Denscombe (2010) pan nodir, “observation offers the social researcher a distinct way of collecting data ... it draws on the direct evidence of the eye to witness events at first hand.” (Denscombe, 2010, t.196) Er gallai hyn fod yn wir, mae corff helaeth o lenyddiaeth yn awgrymu fod arsylwad yn unig, ddim mor effeithiol. Fel y dywed Dewey (1938), “Observation alone is not enough. We have to understand the significance of what we see, hear, and touch. This significance consists of the consequences that will result when what is seen is acted upon.” (Dewey, 1938, t. 68) Mae angen bod yr ymcwhilydd yn deall y pwrpas o’r hyn sydd yn cael ei arsylwi, ac yn aml mae angen deall ychydig ar y cefndir o’r hyn sydd yn cael ei arsylwi.

Ystyriwyd yn ofalus y materion moesegol wrth ddylunio’r ymchwiliad drwy ddilyn egwyddorion canllawiau gan y British Education Research Association (BERA). Wrth ystyried moeseg yn ystod yr ymchwil, cysylltir gydag un o’r pedwar nodweddion ymchwil sef i ‘fod yn foesegol’. Yn ôl Robson (2002) cyfeirir ‘moeseg’ at ‘reolau ymddygiad; fel arfer i gydymffurfio â chod neu set o egwyddorion.’ (Robson, 2002, t.65) Un o egwyddorion sylfaenol ymddygiad moesegol mewn ymcwhil yw caniatâd gwirfoddol gwybodus. Nodai BERA (2018), “it is normally expected that participants’ voluntary informed consent to be involved in a study will be obtained at the start of the study, and that the researchers will remain sensitive and open to the possibility that participants may wish, for any reason and at any time, to withdraw their consent.” (BERA, 2018, t.9) Cwblhawyd ffurflen foeseg sydd wedi ei atodi er mwyn sicrhau fod yr ymchwil yn foesegol ac yn dilyn canllawiau BERA. Bwriedir rhannu ffurflen ganiatâd gyda’r cyfranogwyr sydd wedi ei atodi yn yr atodiad. Yn ogystal â chaniatâd, mae’n bwysig hefyd ystyried cydsyniad gan nodwyd Llywodraeth Cymru (2015) fel rhan o ‘Erthygl 12’ o hawliau plant Cymru, “mae gan blant yr hawl i ddweud eu barn ynghylch yr hyn a ddylai ddigwydd pan fo oedolion yn gwneud penderfyniadau sy’n effeithio arnyn nhw, ac i’w barn gael ei hystyried.” (Llywodraeth Cymru, 2015) O ganlyniad i hyn, mae’n bwysig sicrhau fod y plant sydd yn cymryd rhan yn yr ymchwil yn deall fod ganddynt yr hawl i wrthod cymryd rhan heb unrhyw ganlyniadau andwyol, yr hawl i wrthod ateb cwestiynau ac i dynnu’n ôl o’r ymchwil ar unrhyw adeg. Yn ystod cyfweliad gyda’r plant bwriedir gwneud hyn yn glir cyn i’r cyfweliad ddechrau ac yn ystod y cyfweliad. Nodwedd ymchwil arall sydd yn hanfodol yw i ‘fod yn ymchwilydd medrus’, o ganlyniad defnyddir ymagwedd fosaig ar gyfer gwrando ar leisiau a phrofiadau’r dysgwyr.

Canlyniadau a Thrafodaeth

Bwriedir trafod y data a gasglwyd a hefyd effeithlonrwydd yr offer ymchwil. Cafwyd cyfuniad o ddata ansoddol a meintiol wrth ddefnyddio'r offer ymchwil a ddewiswyd. Bwriedir archwilio'r data i ganfod beth yw canfyddiadau athrawon a dysgwyr o strategaethau asesu cyfoedion a hunanasesu yn yr ystafell ddosbarth. Gobeithir canfod os oes unrhyw ansicrwydd o ran dealltwriaeth disgyblion a hefyd effeithlonrwydd defnyddio strategaethau asesu cyfoedion a hunanasesu yn yr ystafell ddosbarth. Felly, yn gyntaf bwriedir trafod canlyniadau’r data a gasglwyd, yna gwerthuso’r broses o ymchwilio, ac yn olaf nodir unrhyw argymhellion sy’n cyfrannu at drawsnewid arferion proffesiynol. 

Fel y cyfeiriwyd eisoes, penderfynwyd dosbarthu holiaduron i’r athrawon ar ffurf electroneg. Amlygwyd wrth werthuso’r data fod y nifer o gyfranwyr a graddfa ymateb yn isel iawn sydd yn uniongyrchol yn cael effaith ar y data a gasglwyd. Gan fod y ffocws yn benodol ar hunanasesu ac asesu cyfoedion, cyflwynwyd y siart isod effeithlonrwydd o’r rhai o’r prif strategaethau dan sylw. [image: ]

Profai strategaethau ‘partneriaid siarad’, ‘hunan farcio’ a ‘goleuadau traffig’ i fod yn effeithiol neu yn hynod o effeithiol gyda 100% o’r cyfranogwyr yn cytuno. Sylwir fod ‘marcio cyfoedion’, ym marn y cyfranogwyr, yn profi i fod yn effeithiol i raddau gyda 75% yn cytuno. Wrth edrych ar y canlyniadau yn y siart hwn, diddorol yw nodi bod y cyfranogwyr yn cytuno fod strategaethau hunanasesu yn effeithiol yn yr ystafell ddosbarth. Ar yr ochr arall o’r geiniog gwelwyd cymysgedd o farnau am effeithlonrwydd strategaethau asesu cyfoedion yn yr ystafell ddosbarth gyda 66.7% o gyfranogwyr yn cytuno fod ‘partneriaid siarad’ yn hynod o effeithiol, ond i’r gwrthwyneb, cytunwyd 75% o’r cyfranogwyr fod ‘marcio cyfoedion’ yn effeithiol i raddau. O ganlyniad, gall ansicrwydd barn y cyfranogwyr ar effeithlonrwydd asesu cyfoedion gysylltu gyda’r ddadl a godwyd rhwng yr hyn a ddywedir Llywodraeth Cymru (2010) a DeLuca (2018). Un ochr o’r ddadl, a gefnogir gan Lywodraeth Cymru, yw bod plant yn fwy tebygol o wrando ar eu cyfoedion nag ar athro/athrawes. Cefnogir DeLuca ochr arall y ddadl sef, fod disgyblion yn llai tebygol o wrando ar adborth eu cyfoedion.

Arsylwyd grŵp o 6 disgybl gyda 2 ddisgybl o bob grŵp gallu. Cyd-destun y wers o dan sylw oedd paratoi i ail-ddrafftio ymson plentyn yn ystod trasiedi Aberfan. Gwelwyd, yn ystod yr arsylwad, enghraifft o strategaeth dda er mwyn sicrhau fod y disgyblion yn cael eu hatgoffa o ddulliau AagD. Cwestiynwyd y disgyblion gan yr athro er mwyn darganfod os oeddent yn ymwybodol o’r dulliau gallent eu defnyddio i wella safon eu gwaith. Cwestiynau a ofynnir gan yr athro oedd, ‘Beth yw pwrpas asesu gwaith ein gilydd a gwaith ein cyfoedion?’ a ‘Beth yw’r camau rydym ni’n cymryd wrth wella ein gwaith?’ Diddorol oedd gweld fod brwdfrydedd y grwpiau gallu îs i ateb y cwestiynau yn amlwg ond roedd eu hatebion yn profi diffyg dealltwriaeth o AagD. Nodwyd ymateb plentyn ‘DD’ i rai o gwestiynau'r athro, “lliwio gwaith ni yn gwyrdd, oren neu coch” a “siarad gyda ffrindiau ni am gwaith”. Er bod yr ymatebion yma ar y trywydd iawn, nid ydynt yn profi eu dealltwriaeth o AagD. Ar y llaw arall, roedd brwdfrydedd y disgyblion o’r gallu uwch a canolig yn isel ond roedd eu hatebion yn profi dealltwriaeth o sut i hunanasesu ac asesu cyfoedion. Diffiniwyd pwrpas AagD gan blentyn ‘CH’ (gallu canolig), “ffordd o wella ein gwaith” Sicrhaodd yr athro, cyn dechrau’r wers fod y disgyblion o’r grŵp gallu is yn deall y dulliau AagD a drafodwyd. Adlewyrchir yma farn Black a Wiliam (2015) sef bod angen i athrawon gefnogi disgyblion er mwyn iddynt gallu deall y strategaethau AagD, yn enwedig plant sydd yn y grwpiau gallu îs.

Bwriedir cynnal cyfweliad gyda grŵp o 8 disgybl, ond yn hytrach, penderfynwyd cyfweld grŵp o 4 disgybl o allu cymysg er mwyn gallu rhoi mwy o ffocws ar ddadansoddi’r data. Cefnogir hyn gan Austin, “far better to have a small amount of high-quality data which can be examined in depth than a mass of data which ends up being reported or described rather than analysed”. (Austin, 2016, t. 75) 
Cysylltir dadansoddiad o ddata'r cyfweliad gyda’r data a gasglwyd yn ystod yr arsylwad. Y cwestiwn cyntaf a ofynnir, ‘gallwch chi ddiffinio AagD?’, roedd ymatebion y disgyblion yn amrywio yn ôl lefel eu grwpiau gallu. Cymharwyd ymatebion disgybl 4 (gallu uwch), ‘mynd yn ôl dros ein gwaith i weld beth ydyn ni wedi gwneud yn gywir ac yn anghywir a gweld ffordd o’i wneud yn well’, gyda disgybl 3 (gallu îs), ‘gweld os ydyn ni yn deall, deall tipyn bach neu ddim yn deall y gwaith.’ Mae’n amlwg wrth gysylltu’r ymatebion yma gyda’r hyn a arsylwyd fod fwy o ddealltwriaeth o AagD yn y disgyblion o’r grwpiau gallu canolig ac uwch. Roedd yr un patrwm i weld gyda rhan fwyaf o’r cwestiynau a ofynnir i’r disgyblion. Fodd bynnag, diddorol oedd gweld ymateb y disgyblion i’r bedwerydd cwestiwn sef, ‘pa ddull AagD yw eich hoff un chi i’w ddefnyddio a pham?’. Ar gyfer y cwestiwn yma, rhoddir 4 dewis iddynt (marcio cyfoedion, hunan farcio, partneriaid siarad, goleuadau traffig) a chysylltir eu hatebion gyda’r data a gasglwyd o’r holiaduron. Ymateb disgybl 4 (gallu uwch) oedd eu bod nhw yn ffafrio’r dull goleuadau traffig gan ei fod yn ‘dangos yn glir lle rydw i gyda’r gwaith a beth rwyf angen i wneud i wella rhan o fy ngwaith’. Yn groes i hyn roedd disgybl 3(gallu îs) a disgybl 2 (gallu canolig) yn cytuno fod gwell ganddyn nhw’r dulliau marcio cyfoedion a phartneriaid siarad. 

Ar y cyfan, ar ôl dadansoddi’r data a gwneud cysylltiadau gyda’r fethodoleg mae’n amlwg fod patrymau i weld yn atebion yr holiaduron, arsylwad a chyfweliadau. Pwysleisir hyn fod y data a gasglwyd yn gredadwy. Er bod rhai cysylltiadau wedi ei wneud rhwng y data a gasglwyd a’r fethodoleg, pwysig yw nodi fod cyfyngiadau yn y fethodoleg. Nodir yn y fethodoleg fod strategaeth goleuadau traffig yn un an-ddibynadwy. Er bod a bod disgyblion ddim yn gwneud y cynnydd gorau wrth ei ddefnyddio gan fod diffyg dealltwriaeth. Fodd bynnag, mae’r data a gasglwyd yn gwrthwynebu hyn felly ni ellir cyffredinoli’r hyn sydd yn cael ei ddweud.

Casgliad

Bwriedir crynhoi'r canlyniadau a gafwyd o’r adolygiad llenyddiaeth a’r ymchwil yn y dosbarth yn y rhan hwn a llunio casgliadau. Nod yr ymchwil oedd ceisio gwella arfer proffesiynol drwy ddatblygu dealltwriaeth o strategaethau asesu cyfoedion a hunanasesu gyda’r prif ffocws ar ddealltwriaeth disgyblion o’r strategaethau yma. Mae’r astudiaeth hon wedi dangos drwy adolygiad llenyddiaeth a chynnal ymchwil fod cymysgedd o farnau ymysg dealltwriaeth disgyblion o AagD ac effeithlonrwydd strategaethau asesu cyfoedion a hunan asesu. Dangoswyd hefyd fod diffyg dealltwriaeth disgyblion o AagD yn benodol yn y disgyblion grwpiau gallu îs a canolig. 

Sylweddolir, yn ystod yr astudiaeth hon, pwysigrwydd ail-adrodd ac ail-ddefnyddio strategaethau asesu cyfoedion a hunanasesu fel bod disgyblion o bob gallu yn dod i’r arfer gyda nhw ac yn deall sut i’w defnyddio yn gywir er mwyn cael y mwyaf allan o’u dysgu. Ehangwyd gwybodaeth a dealltwriaeth bersonol o effeithlonrwydd y strategaethau asesu cyfoedion a hunanasesu y gall eu defnyddio yn y dyfodol er mwyn gwella ymarfer proffesiynol. Bwriedir defnyddio’r dulliau y arsylwyd er mwyn ceisio cael disgyblion i ddeall pwrpas AagD ac i ymgyfarwyddo gyda dibenion y cwricwlwm newydd drwy fod yn “ddysgwyr uchelgeisiol, galluog” (Donaldson, 2015) Cysylltir yr hyn a ddatblygwyd yn ystod yr astudiaeth gyda nodweddion ymchwil sef i fod yn ymchwilydd medrus, bod yn sgeptigol, bod yn foesegol ac i fod yn rhan o broffesiwn ymholgar. Ychwanegai’r nodweddion yma at yr hyn a ddysgwyd er mwyn datblygu arfer proffesiynol ar gyfer y dyfodol.

